શૂન્યકાળમાં જ તૃણમૂલ કોંગ્રેસના ડેરેક ઓ બ્રાયને વ્યવસ્થાનો પ્રશ્ન ઉઠાવતા કહ્યું કે શુક્રવારે લન્ચ ટાઈમ બાદ બિનસરકારી કામકાજ થાય છે અને તે સમયગાળામાં વિધાયી કાર્ય થઈ શકતા નથી. જેના પર સંસદીય કાર્ય રાજ્યમંત્રી વિજય ગોયલે કહ્યું કે કાર્ય મંત્રણા સમિતિ (બીએસી)ની બેઠકમાં એ સહમતિ બની હતી કે શુક્રવારે વિધાયી કાર્ય કરવામાં આવશે કારણ કે દ્રમુક નેતા કરુણાનિધિના સન્માનમાં સદનની બેઠક દિવસભર સ્થગિત કરવામાં આવી હતી. જો કે ડેરેક અને આનંદ શર્માએ કહ્યું કે બીએસીમાં એવી કોઈ સહમતિ બની નહતી. ગોયલે આરોપ લગાવ્યો કે વિપક્ષ નથી ઈચ્છતો કે ટ્રિપલ તલાક બિલ પસાર થાય.